2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2020. gada 10. novembra noteikumos Nr. 676 "Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai"**

Izdoti saskaņā ar

Covid-19 infekcijas izplatības

seku pārvarēšanas likuma

2. pantu un 15. panta trešo daļu

1. Izdarīt Ministru kabineta 2020. gada 10. novembra noteikumos Nr. 676 "Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai" (Latvijas Vēstnesis, 2020, 222A., 232A., 238A., 244. nr.; 2021, 9., 11., 23., 25A., 36., 85. nr.) šādus grozījumus:

1.1. aizstāt 2. punktā skaitli un vārdu "31. maijam" ar skaitli un vārdu "30. jūnijam";

1.2. aizstāt 3. punktā skaitli un vārdu "483 800 000 *euro*" ar skaitli un vārdu "533 800 000 *euro*";

1.3. papildināt noteikumus ar 4.3 punktu šādā redakcijā:

"4.3 Nosakot apgrozījuma kritumu, Valsts ieņēmumu dienests ņem vērā pievienotās vērtības nodokļa deklarācijā norādīto taksācijas perioda kopējo darījumu vērtību bez pievienotās vērtības nodokļa. Uzņēmumiem, kas nav reģistrēti Valsts ieņēmumu dienesta pievienotās vērtības nodokļa maksātāju reģistrā, apgrozījumu kritumu vērtē, ņemot vērā ieņēmumus no saimnieciskās darbības.";

1.4. aizstāt 6. punktā skaitli "60" ar skaitli "30" un skaitli "100 000" ar skaitli "50 000";

1.5. aizstāt 7. punktā skaitli "60" ar skaitli "30" un skaitli "100 000" ar skaitli "50 000";

1.6. izteikt 7.2 punktu šādā redakcijā:

"7.2 Atbalsts, kas minēts šo noteikumu 6. un 7. punktā, 2021. gada maijā vai jūnijā kopā ar uzņēmuma attiecīgā mēneša apgrozījumu nepārsniedz:

7.2 1. apgrozījumu 2019. vai 2020. gada atbilstošajā mēnesī 4.2.1. vai 4.2.4. apakšpunktā minētajiem uzņēmumiem;

7.2 2. vidējo apgrozījumu 2020. gada augustā, septembrī un oktobrī kopā 4.2.2. vai 4.2.3. apakšpunktā minētajiem uzņēmumiem.";

1.7. aizstāt 8. punktā vārdu "jūnijam" ar vārdu "jūlijam";

1.8. papildināt noteikumus ar 8.1 punktu šādā redakcijā:

"8.1 Lai pieteiktos atbalstam par 2020. gadu un 2021. gada janvāri, februāri, martu, aprīli un maiju, uzņēmums līdz 2021. gada 15. jūnijam elektroniski iesniedz Valsts ieņēmumu dienestā attiecīgu iesniegumu, izmantojot Valsts ieņēmumu dienesta Elektroniskās deklarēšanas sistēmu.";

1.9. papildināt 16.8. apakšpunktu aiz vārda "maiju" ar vārdiem "un jūniju";

1.10. papildināt noteikumus ar 31. punktu šādā redakcijā:

"31. Uzņēmumiem, kas šo noteikumu 8. punktā minēto iesniegumu iesnieguši par 2021. gada atbalsta perioda janvāri, februāri, martu, aprīli un maiju, piemēro:

31.1. šo noteikumu 6. punktā minēto atbalstu 60 % apmērā no uzņēmuma bruto darba algas (tai skaitā arī veiktās darba devēja valsts sociālās apdrošināšanas obligātās iemaksas) kopsummas, par kuru samaksāti darba algas nodokļi 2020. gada augustā, septembrī un oktobrī, bet ne vairāk kā 100 000 *euro* katrā atbalsta perioda mēnesī atsevišķi, un kopējā atbalsta summa, kurš sniegts saskaņā ar Pagaidu regulējumu, nepārsniedz 1 800 000 *euro*saistītu personu grupai;

31.2. šo noteikumu 7. punktā minēto atbalstu 60 % apmērā no uzņēmuma bruto darba algas (tai skaitā arī veiktās darba devēja valsts sociālās apdrošināšanas obligātās iemaksas) kopsummas, par kuru samaksāti darba algas nodokļi 2020. gada augustā, septembrī un oktobrī, bet ne vairāk kā 100 000 *euro* katrā atbalsta perioda mēnesī atsevišķi, un kopējā atbalsta summa, kurš sniegts saskaņā ar Pagaidu regulējumu, nepārsniedz 120 000 *euro*saistītu personu grupai."

2. Noteikumi stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums par to, ka Eiropas Komisija pieņēmusi lēmumu par šajos noteikumos paredzētā komercdarbības atbalsta saderību ar Eiropas Savienības iekšējo tirgu.

3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu,

nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministra

pienākumu izpildītājs,

zemkopības ministrs K. Gerhards